PMIndiaData/PMIndiaSum huggingface dataset:
મંત્રીમંડળે ભારત અને જાપાન વચ્ચેની દ્વિપક્ષીય વિનિમય વ્યવસ્થાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાન વચ્ચેની દ્વિપક્ષીય વિનિમય વ્યવસ્થા (બીએસએ) માટેનાં સમજૂતી કરારમાં આગળ વધવા માટેની દરખાસ્તને મંજૂરી આપી દીધી છે અને તેણે વધુમાં વધુ 75 બિલિયન અમેરિકી ડોલર સાથે આરબીઆઈ અને બેંક ઑફ જાપાન વચ્ચે દ્વિપક્ષીય વિમિમય વ્યવસ્થા માટે એકનાં સમજૂતી કરાર પર હસ્તાક્ષર કરવા રીઝર્વ બેંક ઑફ ઇન્ડિયા (આરબીઆઈ)ને અધિકાર આપ્યો છે. મુખ્ય લક્ષણો: વિનિમય વ્યવસ્થા ભારત અને જાપાન વચ્ચેની એક સમજૂતી છે જેનો ઉદ્દેશ્ય વિદેશી હુંડીયામણમાં ટૂંકા ગાળાની ખોટને પહોંચી વળવા માટે બેલેન્સ ઑફ પેમેન્ટના યોગ્ય સ્તરને જાળવી રાખવા માટે વધુમાં વધુ 75 બિલિયન અમેરિકી ડોલરની રકમને મૂળભૂત રીતે આદાન-પ્રદાન કરવાનો અને પુનઃ આદાનપ્રદાન કરવાનો છે. લાભો: બીએસએ ભારત અને જાપાન વચ્ચે આપત્તિના સમયે અને આંતરરાષ્ટ્રીય વિશ્વાસ સંપાદિત કરવા માટે એકબીજાને સહાય કરવાના વ્યુહાત્મક રાજકીય ઉદ્દેશ્ય માટેના પારસ્પરિક સહયોગનું એક સારું ઉદાહરણ છે. આ સુવિધા વડે મંજૂર કરવામાં આવેલ રકમ ભારત માટે તાત્કાલિક ઉપયોગ કરવા માટે ઉપલબ્ધ હશે. આ વ્યવસ્થા અમલમાં આવતા ભારતીય કંપનીઓ માટે વિદેશી મૂડીનો ઉપયોગ કરવાના અવસરો ખુલશે કારણ કે દેશના આદાન-પ્રદાન દરની સંતુલિતતામાં વધુ વિશ્વાસ સંપાદિત થયેલો હશે. બેલેન્સ ઑફ પેમેન્ટ (બીઓપી)માંથી ઉદભવતી સમસ્યાઓને ઉકેલવા માટે આ પ્રકારના વિનિમયની ઉપલબ્ધતા એ સ્થાનિક ચલણ પર થતા કાલ્પનિક આક્રમણો નિર્ધારિત કરશે અને આદાન-પ્રદાન દરની અસ્થિરતાની આરબીઆઈની સક્ષમતાને પણ વ્યાપકપણે વધારશે. આ વ્યવસ્થા એ ભારત અને જાપાન વચ્ચેની પારસ્પરિક આર્થિક સહયોગ અને વિશેષ વ્યુહાત્મક અને વૈશ્વિક ભાગીદારીમાં વધુ એક સીમાચિહ્ન સમાન છે.
પ્રધાનમંત્રીએ દેશનાં વિવિધ ભાગોમાં થયેલી હિંસક ઘટનાઓને આકરાં શબ્દોમાં વખોડી કાઢી

પ્રધાનમંત્રી શ્રી નરેન્દ્ર મોદીએ દેશનાં અમુક વિસ્તારોમાં થયેલી હિંસાની ઘટનાઓને આકરાં શબ્દોમાં વખોડી કાઢી છે અને જણાવ્યું છે કે, આ ઘટનાઓનાં દોષિતો સામે કડક કામગીરી કરવામાં આવશે. દેશનાં અમુક રાજ્યોમાં મૂર્તિઓ તોડી પાડવાની ઘટનાઓ બની છે. આ વિશે પ્રધાનમંત્રીએ ગૃહમંત્રી રાજનાથ સિંહ સાથે વાત કરી હતી અને આ પ્રકારની ઘટનાઓ પર ચિંતા તથા નારાજગી વ્યક્ત કરી હતી. ગૃહ મંત્રાલયે આ હિંસક ઘટનાઓની ગંભીર નોંધ લીધી છે. ગૃહ મંત્રાલયે રાજ્યોને સૂચના આપી છે કે, રાજ્ય સરકારોએ આ પ્રકારની ઘટનાઓ અટકાવવા જરૂરી તમામ પગલાં લે. આ પ્રકારનાં કૃત્યોમાં સંકળાયેલા તત્વો સામે કડક કામગીરી કરવા અને કાયદાની સંબંધિત જોગવાઈઓ હેઠળ તેમની અટકાયત કરવામાં આવે.
મંત્રીમંડળે આંતરરાષ્ટ્રીય શ્રમ સંગઠન (આઇએલઓ)ના લઘુતમ વય સંમેલન, 1973 (નંબર 138) અને બાળમજૂરીના ખરાબ સ્વરૂપોનું સંમેલન, 1999 (નંબર 182)ની સંમતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં આંતરરાષ્ટ્રીય શ્રમ સંગઠનના બે મૂળભૂત નિયમો – રોજગારીમાં પ્રવેશ મેળવવા માટે લઘુતમ વય સાથે સંબંધિત લઘુતમ વયનો નિયમ (નંબર 138) તથા બાળ મજૂરીના ખરાબ સ્વરૂપો રદ કરવા પ્રતિબંધ અને તાત્કાલિક કામગીરી સાથે સંબંધિત બાળ મજૂરીના ખરાબ સ્વરૂપોનો નિયમ (નંબર 182)ના સ્વીકાર માટે મંજૂરી આપવામાં આવી હતી. ભારત આંતરરાષ્ટ્રીય શ્રમ સંગઠન (આઇએલઓ)નો સ્થાપક સભ્ય છે, જેની સ્થાપના 1919માં થઈ હતી. અત્યારે આઇએલઓમાં 187 દેશ સભ્યો છે. આઇએલઓનો મુખ્ય ઉદ્દેશ સમારંભો, ભલામણો અને શિષ્ટાચારના સ્વરૂપોમાં આંતરરાષ્ટ્રીય ધારાધોરણો સ્થાપિત કરવાનો છે. અત્યાર સુધી ભારતે 45 નિયમોને મંજૂરી આપી છે, જેમાંથી 42 લાગુ છે. તેમાંથી 4 મૂળભૂત કે મુખ્ય નિયમો છે. પૃષ્ઠભૂમિ: સરકારે બહુપાંખીયો અભિગમ અપનાવ્યો છે, જેમાં કડક કાયદા અને પ્રોજેક્ટ આધારિત અભિગમ સામેલ છે, જે બાળમજૂરી સાથે સંબંધિત છે. જોકે કોઈ પણ વ્યવસાય કે પ્રક્રિયામાં 14 વર્ષથી ઓછી વય ધરાવતા બાળકોની રોજગારી કે કામ પર સંપૂર્ણપણે પ્રતિબંધ મૂકતા બાળ અને કિશોર મજૂરી (પ્રતિબંધ અને નિયમન) કાયદા, 1986ની જગોવાઈઓના યોગ્ય અમલીકરણે સુનિશ્ચિત કરવા આપણા દેશના બાળકો માટે સલામતી અને સુરક્ષિત ભવિષ્ય સુનિશ્ચિત કરવા તેની પહેલોને વધારે મહત્વ આપવાની જરૂર છે. તાજેતરની પહેલોની ગતિનો આશય બાળમજૂરી નાબૂદ કરવાનો છે, જે વર્ષ 2030 સુધીમાં સ્થાયી સહસ્ત્રાબ્દી વિકાસ લક્ષ્યાંકો હાંસલ કરવા મહત્વપૂર્ણ છે. નિયમ 138 અને નિયમ 182ની મંજૂરી દેશમાંથી બાળમજૂરી નાબૂદીના લક્ષ્યાંકને હાંસલ કરવાની દિશામાં અગ્રેસર કરશે, કારણ કે તે સમારંભોની જોગવાઈઓનું પાલન કરવા કાયદેસર રીતે બાધ્ય કરશે. અત્યારે નિયમ 138ને 169 દેશોએ અને નિયમ 182ને 180 દેશોએ મંજૂરી આપી છે. એટલે આ બંને મુખ્ય સંમેલનોમાં મંજૂર નિયમોને સંમતિ આપીને ભારત બાળકોની રોજગારી અને કાર્ય પર પ્રતિબંધ અને કડક નિયમોનું પાલન કરવા કાયદો સ્વીકારનાર દેશોમાં ભારત સામેલ થશે.
પ્રધાનમંત્રીએ પદ્મ પુરસ્કાર વિજેતા દુલારી દેવીજીની ભેટ માટે આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ પદ્મ પુરસ્કાર (જનતાનો પદ્મ) વિજેતા દુલારી દેવીજીની ભેટ માટે તેમનો આભાર વ્યક્ત કર્યો છે. શ્રી મોદીએ એક ટ્વીટમાં કહ્યું; ‘દુલારી દેવીજી એ લોકોમાંના છે જેમને #
પૃથ્વી દિવસ પર પ્રધાનમંત્રીનો સંદેશો

પૃથ્વી દિવસ પર પ્રધાનમંત્રી શ્રી નરેન્દ્રમોદીનો સંદેશો નીચે મુજબ છે : “આજે પૃથ્વી દિવસના અવસર પર આપણે ધરતી માતાને નમન કરીએ છીએ. વર્ષો સુધી, આ મહાન ગ્રહ અસાધારણ વૈવિધ્યતાનું ઘર રહ્યું છે. આજે આપણે આપણા ગ્રહની સુખાકારી માટે કામ કરવાની, ટકાઉ વિકાસ પર ધ્યાન કેન્દ્રીત કરવાની તથા આબોહવા પરિવર્તનનો સામનો કરવાની આપણી પ્રતિબદ્ધતાનો પણ ફેર ઉલ્લેખ કરીએ છીએ.”
પ્રધાનમંત્રીએ અરુણ જેટલીને તેમની પ્રથમ પુણ્યતિથિએ યાદ કર્યા

પ્રધાનમંત્રી શ્રી નરેન્દ્ર મોદીએ અરુણ જેટલીને તેમની પ્રથમ પુણ્યતિથિએ યાદ કર્યા છે. એક ટવીટમાં પ્રધાનમંત્રીએ કહ્યું, “ગત વર્ષે આ દિવસે આપણે શ્રી અરુણ જેટલી જીને ગુમાવ્યા. હું મારા મિત્રને ખૂબ જ યાદ કરું છું. અરુણજીએ ખંતપૂર્વક ભારતની સેવા કરી. તેમની સમજશક્તિ, બુદ્ધિમતા, કાનૂની કુશળતા અને શાનદાર વ્યક્તિત્વ ખરેખર ઉત્કૃષ્ટ અને મહાન હતું.”
પ્રધાનમંત્રી શ્રીએ ગરીબ સેવાના 8 વર્ષની વિગતો શેર કરી

પ્રધાનમંત્રી શ્રી નરેન્દ્ર મોદીએ કહ્યું છે કે સરકાર ગરીબો અને વંચિતોની સેવા માટે સંપૂર્ણ રીતે સમર્પિત છે. શ્રી મોદીએ એમ પણ કહ્યું હતું કે સરકારે હંમેશા ગરીબોને અસરકારક અને પારદર્શક સેવા પ્રદાન સુનિશ્ચિત કરવા માટે કામ કર્યું છે. તેણે
‘મરૂસ્થળીકરણ, જમીનની અવનતિ અને દુકાળ અંગે સંયુક્ત રાષ્ટ્રોના ઉચ્ચ સ્તરીય સંવાદ’માં પ્રધાનમંત્રીનું મહત્વનું સંબોધન

એક્સલન્સી, સામાન્ય સભાના પ્રમુખ એક્સલન્સીઝ, મહિલાઓ અને સદગૃહસ્થો નમસ્તે આ ઉચ્ચ સ્તરીય સંવાદ આયોજિત કરવા બદલ હું સામાન્ય સભાના પ્રમુખનો આભાર માનું છું. તમામ જીવો અને આજીવિકાઓ માટે ભૂમિ એ મૂળભૂત નિર્માણ એકમ કે શિલા છે. અને આપણે બધાં સમજીએ છીએ કે જીવનનું જાળું એક આંતરિક રીતે જોડાયેલી પ્રણાલિ તરીકે કાર્ય કરે છે. દુ:ખની વાત એ છે કે જમીનની અવનતિ આજે બે તૃતિયાંશ વિશ્વને અસર કરે છે. જો એને અટકાવવામાં નહીં આવે તો એ આપણા સમાજો, અર્થતંત્રો, ખાદ્ય સલામતી, આરોગ્ય, સલામતી અને જીવનની ગુણવત્તાના પાયાને જ કોરી ખાશે. એટલે, આપણે જમીન અને એના સંસાધનો પરના ભયાનક દબાણને ઘટાડવું જ પડશે. સ્પષ્ટ રીતે, આપણી સમક્ષ ઘણું બધું કાર્ય પડેલું છે. પરંતુ આપણે એ કરી શકીએ છીએ. આપણે એ ભેગા મળીને કરી શકીએ છીએ. શ્રીમાન પ્રમુખ, ભારતમાં, અમે ભૂમિને હંમેશા મહત્વ આપ્યું છે અને પવિત્ર ધરતીને અમે અમારી માતા ગણીએ છીએ. જમીનની અવનતિના મુદ્દાઓ આંતરરાષ્ટ્રીય મંચો પર ઉજાગર કરવામાં ભારતે આગેવાની લીધી છે. 2019ના દિલ્હી જાહેરનામામાં જમીન પર વધુ સારો પ્રવેશ અને ફરજોનો અનુરોધ કરાયો હતો અને જાતિ–સંવેદનશીલ સર્વાંગી પરિવર્તનશીલ પરિયોજનાઓ પર ભાર મૂકવામાં આવ્યો હતો. આનાથી સંયુક્ત વન ક્ષેત્ર વધીને દેશના કુલ ક્ષેત્રના લગભગ ચોથા ભાગનું થયું છે. અમે જમીન અવનતિ તટસ્થતાની અમારી રાષ્ટ્રીય પ્રતિબદ્ધતાના માર્ગે છીએ. અમે 2030 સુધીમાં 26 મિલિયન હૅક્ટર્સ અવનતિ પામેલી જમીનોના પુન:સ્થાપન પ્રતિ પણ કાર્ય કરી રહ્યા છીએ. આ 2.5 થી 3 અબજ ટન કાર્બન ડાયોક્સાઇડના સમકક્ષ વધારાનું કાર્બન ઘટાડવાનું હાંસલ કરવાની ભારતની પ્રતિબદ્ધતામાં યોગદાન આપશે. અમે માનીએ છીએ કે જમીનનું પુન:સ્થાપન સારી ધરા તંદુરસ્તી, વધારાયેલી જમીનની ફળદ્રુપતા, ખાદ્ય સલામતી અને સુધારેલી આજીવિકાના સદગુણી ચક્રને શરૂ કરી શકે છે. ભારતના ઘણા ભાગોમાં, અમે કેટલાંક નવતર અભિગમ હાથ ધર્યા છે. માત્ર એક ઉદાહરણ આપવા કહું તો, ગુજરાતના કચ્છના રણમાં બન્ની પ્રદેશ એક્દમ વધારે અવનતિવાળી જમીનથી પીડાતો હતો અને બહુ ઓછો વરસાદ પડતો હતો. એ પ્રદેશમાં, ઘાસસ્થળો વિક્સાવીને જમીન પુન:સ્થાપન કરવામાં આવ્યું, એનાથી જમીન અવનતિ તટસ્થતા હાંસલ કરવામાં મદદ મળે છે. પશુ સંવર્ધનને ઉત્તેજન દ્વારા આજીવિકાને અને તે ગોવાળ પ્રવૃત્તિઓને પણ સમર્થન આપે છે. એ જ ભાવનાથી, આપણે સ્વદેશી ટેકનિક્સને ઉત્તેજન આપીને જમીન પુન:સ્થાપન માટે અસરકારક વ્યૂહરચનાઓ ઘડી કાઢવાની જરૂર છે. શ્રીમાન પ્રમુખ, વિકસતા વિશ્વને જમીન અવનતિ વિશેષ પડકાર ઊભો કરે છે. દક્ષિણ–દક્ષિણ સહકારની ભાવનામાં, ભારત સાથી વિકસતા દેશોને જમીન પુન:સ્થાપન વ્યૂહરચનાઓ વિક્સાવવામાં મદદ કરી રહ્યું છે. ભારતમાં જમીન અવનતિના મુદ્દાઓ તરફ વૈજ્ઞાનિક અભિગમને ઉત્તેજન આપવા એક સેન્ટર ઑફ એક્સેલન્સની સ્થાપના થઈ રહી છે. શ્રીમાન પ્રમુખ, માનવીય પ્રવૃત્તિઓના કારણે ભૂમિને થયેલા નુક્સાનને પલટાવવાની માનવજાતની સામૂહિક જવાબદારી છે. આપણી ભાવિ પેઢીઓ માટે તંદુરસ્ત ધરા છોડી જવાની આપણી પવિત્ર ફરજ છે. એમના ખાતર અને આપણા માટે,હું આ ઉચ્ચ સ્તરીય સંવાદમાં ફળદ્રુપ મસલતો માટે મારી શુભકામનાઓ પાઠવું છું. આભાર, ખૂબ ખૂબ આભાર.
મંત્રીમંડળે કૃષિ નિકાસ નીતિ, 2018ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કૃષિ નિકાસ નીતિ, 2018ને મંજૂરી આપી દીધી છે. મંત્રીમંડળે કેન્દ્ર સ્તરે નિયંત્રણં રૂપરેખની સ્થાપના કરવાની દરખાસ્તને પણ મંજૂરી આપી હતી જેમાં કોમર્સ એ નોડલ વિભાગ રહેશે કે જે કૃષિ નિકાસ નીતિના અમલીકરણની દેખરેખ રાખવા માટે વિવિધ લાઈનના મંત્રાલયો/વિભાગોના પ્રતીનિધિઓ તથા સંલગ્ન રાજ્યોના પ્રતિનિધિઓનો સમાવેશ કરશે. સરકાર 2022 સુધીમાં ખેડૂતોની આવકને બમણી કરવા માટેની એક નીતિ લઈને આવી છે. આ લક્ષ્યાંકને હાંસલ કરવા માટે કૃષિ પેદાશોની નિકાસ એ ખુબ મહત્વનો ભાગ ભજવશે. કૃષિ પેદાશોની નિકાસને પ્રોત્સાહન પૂરું પાડવા માટે સરકાર એક સંકલિત “કૃષિ નિકાસ નીતિ” લઈને આવી છે જેનો ઉદ્દેશ્ય કૃષિ નિકાસને બમણી કરવાનો અને ભારતીય ખેડૂતો તથા કૃષિ પેદાશોને વૈશ્વિક મુલ્ય શ્રુંખલા સાથે જોડવાનો છે. કૃષિ નિકાસ નીતિમાં નીચેના મુદ્દાઓનો સમાવેશ થાય છે. “કૃષિ ક્ષેત્રમાં ભારતને વૈશ્વિક સત્તા બનાવવા અને ખેડૂતોની આવક વધારવા માટે સંતુલિત નીતિગત સાધનોના માધ્યમથી ભારતીય કૃષિની નિકાસ ક્ષમતાને વધારવી.” ઉદ્દેશ્યો: કૃષિ નિકાસ નીતિના ઉદ્દેશ્યો નીચે મુજબ છે: વર્ષ 2022 સુધીમાં કૃષિ નિકાસને વર્તમાન 30થી વધુ બિલીયન અમેરિકી ડોલરથી વધારીને 60થી બિલીયન અમેરિકી ડોલર સુધી વધારવી અને ત્યાર બાદ સંતુલિત નીતિગત પરિપ્રેક્ષ્ય સાથે આગામી કેટલાક વર્ષોમાં 100 બિલીયન અમેરિકી ડોલર સુધી પહોંચાડવી. આપણા નિકાસ બાસ્કેટ, ગંતવ્યોને વૈવિધ્યપૂર્ણ બનાવવા અને ખરાબ થઈ જતી વસ્તુઓ પર ધ્યાન કેન્દ્રિત કરવાની સાથે જ મુલ્યવર્ધિત કૃષિ નિકાસો અને ઊંચા મુલ્યોને પ્રોત્સાહન આપવું. નવીન, સ્વદેશી, ઓર્ગેનિક, પ્રણાલીગત, પારંપરિક અને બિન પારંપરિક કૃષિ ઉત્પાદનોની નિકાસને પ્રોત્સાહન આપવું. બજાર સુધીની પહોંચ મેળવવા, અવરોધોને અટકાવવા અને સ્વચ્છતા તેમજ ફાયટો-સેનિટરી સમસ્યાઓને પહોંચી વળવા માટે એક સંસ્થાગત માળખું પૂરું પાડવું. જેટલું બને તેટલું જલ્દી વૈશ્વિક મૂલ્ય શ્રુંખલાને સંકલિત બનાવી વૈશ્વિક કૃષિ નિકાસમાં ભારતનો હિસ્સો બમણો કરવા તરફ કામ કરવું. વિદેશના બજારોમાં નિકાસની તકોનો લાભ લેવા માટે ખેડૂતોને સક્ષમ બનાવવા. કૃષિ નિકાસ નીતિના તત્વો: કૃષિ નિકાસ નીતિ અંતર્ગત કરવામાં આવેલ સૂચનોને બે શ્રેણીમાં વિભાજીત કરવામાં આવ્યા છે– વ્યુહાત્મક અને કાર્યાન્વયન – નીચે આપેલ વિગતો અનુસાર: વ્યુહાત્મક નીતિગત પગલાઓ માળખાગત બાંધકામ અને માલ પરિવહન સહયોગ નિકાસને પ્રોત્સાહન આપવા માટે સમગ્રતયા પહોંચ કૃષિ નિકાસમાં રાજ્ય સરકારોની વધુ બહોળી ભાગીદારી ક્લસ્ટર ઉપર ધ્યાન કેન્દ્રિત કરવું કિંમત ઉમેરણ કરેલ નિકાસને પ્રોત્સાહન આપવું “બ્રાંડ ઇન્ડિયા”નું માર્કેટિંગ અને પ્રમોશન કાર્યાન્વયન ઉત્પાદન અને પ્રક્રિયામાં ખાનગી રોકાણને આકર્ષિત કરવું મજબૂત ગુણવત્તાના નિયમોની સ્થાપના કરવી સંશોધન અને વિકાસ અન્ય
પ્રધાનમંત્રી હજ઼રત ઇમામ હુસૈન (એસએ)ની શહાદતના સ્મરણોત્સવ ‘અશરા મુબારકા’માં ભાગ લેશે

પ્રધાનમંત્રી શ્રી નરેન્દ્ર મોદી 14 સપ્ટેમ્બર, 2018ના રોજ ઇન્દોરમાં દઊદી વોહરા સમાજ દ્વારા આયોજિત હજ઼રત ઇમામ હુસૈન (એસએ)ની શહાદતના સ્મરણોત્સવ ‘અશરા મુબારકા’માં ભાગ લેશે. તેઓ આ અવસર પર ઉપસ્થિત જનસમુદાયને સંબોધિત કરશે. આ કાર્યક્રમમાં દઊદી વોહરા સમાજના આદ્યાત્મિક વડા ડૉ. સૈયદના મુફદ્દલ સૌફુદ્દીન અને મધ્યપ્રદેશના મુખ્યમંત્રી શ્રી શિવરાજસિંહ ચૌહાણનું સંબોધન પણ સામેલ છે.
પ્રધાનમંત્રીએ કિગલી સમજૂતીનું સ્વાગત કર્યું

પ્રધાનમંત્રી શ્રી નરેન્દ્ર મોદીએ કિગલી, રવાંડામાં કિગલી સમજૂતી પર ભારત સહિત 197 દેશો દ્વારા હસ્તાંક્ષર કરાયા, તેનું સ્વાગત કર્યું છે. તેનાથી જળવાયુ પરિવર્તન માટે જવાબદાર હાઈડ્રોફ્લોરોકાર્બન (એચએફસી)નો ઉપયોગ રોકવાનું લક્ષ્ય પ્રાપ્ત થશે. પ્રધાનમંત્રીએ પોતાના સંદેશામાં કહ્યું કે, “મોન્ટ્રીયલ“ પ્રોટોકોલની કિગલી સમજૂતી તેના અંતિમ તબક્કે પહોંચી તે ઐતિહાસિક અવસર છે. તેનાથી ગ્રહ પર દુરોગામી પ્રભાવ પડશે. આ સમજૂતીથી શતાબ્દિના અંત સુધીમાં વિશ્વના તાપમાનમાં 0.5 ડિગ્રીનો ઘટાડો આવશે અને આપણે પેરિસમાં નક્કી કરાયેલા લક્ષ્યોને પ્રાપ્ત કરી શકીશું. ભારતની સાથોસાથ અન્ય દેશો દ્વારા દર્શાવાયેલા અભિગમ અને સહયોગ, આ ઉચિત, સામ્ય તથા મહત્વકાંક્ષી એચએફસી સમજૂતીને સંપન્ન કરવા માટે મદદરૂપ થયા છે. તેનાથી ભારતને નિમ્ન કાર્બન ઉત્સર્જનની પ્રવિધિ તેમજ પ્રૌદ્યોગિકીઓ વિકસિત કરવાની મિકેનીઝમ ઉપલબ્ધ બનશે. હું બધા દેશોને આ નાજુક મુદ્દે એક સાથે જોડાવા બદલ શુભેચ્છા પાઠવું છું, જે હરિયાળી પૃથ્વીના સર્જનમાં મદદગાર થશે.”
‘વાણિજ્ય ભવન’ના ઉદ્ઘાટન અને નિર્યાત પોર્ટલના પ્રારંભ પ્રસંગે પ્રધાનમંત્રીએ આપેલા સંબોધનનો મૂળપાઠ

મંત્રીમંડળના મારા સહયોગી શ્રી પીયૂષ ગોયલજી, શ્રી સોમપ્રકાશજી, શ્રીમતી અનુપ્રિયા પટેલજી, ઇન્ડસ્ટ્રી અને એક્સપોર્ટ સાથે સંકળાયેલા તમામ સાથીઓ, અન્ય મહાનુભાવો, દેવીઓ અને સજ્જનો! નવા ભારતમાં સિટિઝન સેન્ટ્રીક ગવર્નન્સની જે સફર પર દેશ છેલ્લા 8 વર્ષથી આગળ વધી રહ્યો છે, આજે તે દિશામાં વધુ એક મહત્વપૂર્ણ પગલું ભરવામાં આવ્યું છે. દેશને આજે નવું અને આધુનિક વાણિજ્ય ભવન તેમજ સાથે સાથે નિર્યાત પોર્ટલ, આ બંને એક નવી ભેટ તરીકે પ્રાપ્ત થઇ રહ્યા છે. આ બંનેમાંથી એક ફિઝિકલ ઇન્ફ્રાસ્ટ્રક્ચરનું પ્રતીક છે અને બીજું ડિજિટલ ઇન્ફ્રાસ્ટ્રક્ચરનું પ્રતીક છે. આ બંને, ટ્રેડ અને કોમર્સથી સંકળાયેલી ગવર્નન્સમાં સકારાત્મક પરિવર્તન અને આત્મનિર્ભર ભારતનું નિર્માણ કરવાની આપણી મહત્વાકાંક્ષાને રજૂ કરે છે. આપ સૌને, ટ્રેડ અને કોમર્સ સાથે સંકળાયેલા, નિકાસ સાથે સંકળાયેલા સમગ્ર સમુદાયને અને ખાસ કરીને આપણા
પ્રધાનમંત્રીએ બુધ્ધપૂર્ણિમા પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બુધ્ધ પૂર્ણિમાના પાવન પ્રસંગે લોકોને શુભેચ્છા પાઠવી છે. પ્રધાનમંત્રીએ તેમના સંદેશામાં જણાવ્યું છે કે : “બુધ્ધ પૂર્ણિમા પ્રસંગે સૌને શુભેચ્છા. આજે આપણે ગૌતમ બુધ્ધના ઉદાહરણ પાત્ર વિચારોને યાદ કરી રહ્યા છીએ. તેમના ઉમદા વિચારો પેઢીઓ સુધી લોકોને પ્રેરણા આપવાનું ચાલુ રાખશે. ગૌતમ બુધ્ધ આપણને સંવાદી, ન્યાયી અને ભાવનાશીલ સમાજ માટે કામ કરવાની પ્રેરણા આપી રહ્યા છે.”
બ્રાઝિલની મુલાકાતથી મને ભારત-બ્રાઝિલની વ્યૂહત્મક ભાગીદારી વધુ ગાઢ બનાવવાની તક મળશે : પ્રધાનમંત્રી

પ્રધાનમંત્રી શ્રી નરેન્દ્ર મોદી 13 અને 14 નવેમ્બરના રોજ બ્રાઝિલમાં આ વર્ષની બ્રિક્સ સમિટમાં ભાગ લેશે.સમિટની થીમ ‘નવા ભવિષ્ય માટે આર્થિક વિકાસ’ છે. પ્રધાનમંત્રીએ કહ્યું.“હું બ્રિક્સના નેતાઓ સાથે વિસ્તૃત ક્ષેત્રોમાં બહુ આયામી સહયોગ માટે ચર્ચા કરવા ઇચ્છું છું. આ સમિટ માં, હું બ્રિક્સ બિઝનેસ ફોરમને સંબોધન કરીશ અને બ્રિક્સ બિઝનેસ કાઉન્સિલ તેમજ ન્યુ ડેવલપમેન્ટ બેંક સાથે વાતચીત કરીશ. આર્થિક જોડાણોમાં સુધારાઓ બ્રિક્સ રાષ્ટ્રો માટે સારી રીતે વિકાસ કરવા તકો પૂરી પાડશે. બ્રાઝિલની મુલાકાતથી મને બ્રાઝિલના રાષ્ટ્રપતિ સાથે ભારત-બ્રાઝિલ વ્યૂહાત્મક ભાગીદારીને વધુ ગાઢ બનાવવા માટે વાતચીત કરવાની તક મળશે. વેપાર, સંરક્ષણ, કૃષિ અને એનર્જી જેવા ક્ષેત્રોમાં મોટી સંભાવના છે. ”
રોટરી ઇન્ટરનેશનલ વર્લ્ડ કન્વેન્શનમાં પ્રધાનમંત્રીનું  સંબોધન

વિશ્વભરના રોટેરિયનોનો વિશાળ પરિવાર, પ્રિય મિત્રો, નમસ્તે! રોટરી ઇન્ટરનેશનલ કન્વેન્શનને સંબોધતા મને આનંદ થાય છે. આ વ્યાપની દરેક રોટરી સભા એક મિની-ગ્લોબલ એસેમ્બલી જેવી હોય છે. વિવિધતા અને જીવંતતા એમાં હોય છે. તમે બધા રોટેરિયનો તમારાં પોતાનાં ક્ષેત્રમાં સફળ છો. તેમ છતાં, તમે તમારી જાતને ફક્ત કામ કરવા માટે મર્યાદિત નથી કરી. આપણા ગ્રહને બહેતર બનાવવાની તમારી ઈચ્છા તમને આ પ્લેટફોર્મ પર એકસાથે લાવી છે. તે સફળતા અને સેવાનું સાચું મિશ્રણ છે. સાથીઓ, આ શરીરમાં બે મહત્વપૂર્ણ સૂત્ર છે. પ્રથમ છે – સ્વયંથી ઉપર સેવા. બીજું છે – જે શ્રેષ્ઠ સેવા આપે છે તે સૌથી વધુ લાભ મેળવે છે. સમગ્ર માનવજાતિનાં કલ્યાણ માટે આ મહત્વપૂર્ણ સિદ્ધાંતો છે. હજારો વર્ષો પહેલા આપણા સંતો અને ઋષિઓએ આપણને એક શક્તિશાળી પ્રાર્થના આપી હતી – ‘સર્વે ભવન્તુ સુખિન: સર્વે સન્તુ નિરામય:’। તેનો અર્થ એ છે કે દરેક જીવ સુખી રહે અને દરેક જીવ સ્વસ્થ જીવન જીવે. આપણી સંસ્કૃતિમાં એવું પણ કહેવાય છે – “પરોપકારાય સતામ વિભૂતય:” । તેનો અર્થ એ છે કે મહાન આત્માઓ ફક્ત બીજાની સુખાકારી માટે કામ કરે છે અને જીવે છે. આપણે બુદ્ધ અને મહાત્મા ગાંધીની ભૂમિ છીએ જેમણે કાર્યમાં બતાવ્યું કે બીજા માટે જીવવાનું શું છે. સાથીઓ, આપણે બધા એકબીજા પર આધારિત, આંતર-સંબંધિત અને એકબીજા સાથે જોડાયેલાં વિશ્વમાં અસ્તિત્વમાં છીએ. સ્વામી વિવેકાનંદે જ્યારે આ કહ્યું ત્યારે તે ખૂબ જ સારી રીતે વ્યક્ત કર્યું અને હું ટાંકું છું: "આ બ્રહ્માંડમાં એક અણુ આખી દુનિયાને તેની સાથે ખેંચ્યા વિના ખસેડી શકતો નથી." તેથી જ, આપણા ગ્રહને વધુ સમૃદ્ધ અને ટકાઉ બનાવવા માટે વ્યક્તિઓ, સંસ્થાઓ અને સરકારો સાથે મળીને કામ કરે તે મહત્વનું છે. રોટરી ઈન્ટરનેશનલને પૃથ્વી પર સકારાત્મક અસર કરતા અનેક હેતુઓ પર સખત મહેનત કરતા જોઈને મને આનંદ થાય છે. ઉદાહરણ તરીકે પર્યાવરણ સંરક્ષણ લો. ટકાઉ વિકાસ એ સમયની જરૂરિયાત છે. કુદરત સાથે સુમેળમાં રહેવાના આપણા સદીઓ જૂના સિદ્ધાંતોથી પ્રેરિત, 1.4 અબજ ભારતીયો આપણી પૃથ્વીને સ્વચ્છ અને હરિયાળી બનાવવા માટે શક્ય તમામ પ્રયાસો કરી રહ્યા છે. રિન્યુએબલ એનર્જી એ ભારતમાં વિકસતું ક્ષેત્ર છે. વૈશ્વિક સ્તરે ભારતે આંતરરાષ્ટ્રીય સૌર ગઠબંધન રચવામાં આગેવાની લીધી છે. ભારત – એક સૂર્ય, એક વિશ્વ, એક ગ્રિડ તરફ કામ કરી રહ્યું છે. તાજેતરમાં ગ્લાસગોમાં યોજાયેલી
પ્રધાનમંત્રીએ રાષ્ટ્રીય ખેલ અને સાહસિક પુરસ્કાર, 2020ના વિજેતાઓને અભિનંદન આપ્યા

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય ખેલ અને સાહસિક પુરસ્કાર, 2020ના વિજેતાઓને અભિનંદન આપ્યા. પ્રધાનમંત્રીએ કહ્યું કે, “રાષ્ટ્રીય ખેલ અને સાહસિક પુરસ્કાર, 2020 એનાયત કરાયેલા તમામ પ્રતિભાશાળી રમતવીરોને અભિનંદન! આ રમતવીરો પાસેથી ઘણું શીખવાનું છે. તેમની સફળતા ઘણા ઉભરતા ખેલાડીઓને પ્રેરણા આપે છે. પુરસ્કાર વિજેતાઓને તેમના ભાવિ પ્રયાસો માટે શુભકામનાઓ.”
સીપીઆઇના વરિષ્ઠ નેતા ગુરૂદાસ દાસગુપ્તાના નિધન પર પ્રધાનમંત્રીએ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સીપીઆઇના વરિષ્ઠ નેતા ગુરૂદાસ દાસગુપ્તાના નિધન પર શોક વ્યક્ત કર્યો હતો. પ્રધાનમંત્રીએ કહ્યું, “શ્રી ગુરદાસ દાસગુપ્તાજી પોતાની વિચારધારાને એકદમ પ્રતિબદ્ધ અને સ્પષ્ટ વક્તા હતા. તેઓ સંસદમાં એક મજબૂત અવાજ હતા, તેમની વાતો અને વિચારોને રાજકીય ક્ષેત્રમાં ઉત્સુકતાથી સાંભળવામાં આવતી હતી. તેમના અવસાનથી દુઃખ થયું. એમના આત્માને શાંતિ મળે.”
પ્રધાનમંત્રી મોદીએ કોલકાતા ખાતે કોલકાતા પોર્ટ ટ્રસ્ટના 150મા સ્થાપના દિવસની ઉજવણીમાં ભાગ લીધો; રવિન્દ્ર સેતુનો ઇન્ટરએક્ટિવ લાઇટ અને સાઉડશો લોન્ચ કર્યો

પ્રધાનમંત્રી શ્રી નરેન્દ્ર મોદીએ આજે કોલકાતા ખાતે કોલકાતા પોર્ટ ટ્રસ્ટના 150મા સ્થાપના દિવસની ઉજવણીમાં ભાગ લીધો હતો. આ પ્રસંગે, તેમણે કોલકાતામાં રવિન્દ્ર સેતુ (હાવરા બ્રીજ) પર ઇન્ટરએક્ટિવ લાઇટ અને સાઉન્ડ શોનું લોન્ચિંગ કર્યું હતું. તેઓઅગ્રવર્તી લાઇટિંગના ઉદઘાટનને ચિહ્નિત કરતા અહીં યોજાયેલા અદભુત સાંસ્કૃતિ કાર્યક્રમના પણ સાક્ષી બન્યા હતા. પશ્ચિમ બંગાળના રાજ્યપાલ શ્રી જગદીપ ધાંખર, મુખ્યમંત્રી સુશ્રી મમતા બેનરજી અને અન્ય મહાનુભવોએ આ પ્રસંગે હાજરી આપી હતી. રવિન્દ્ર સેતુ પર લગાવવામાં આવેલી નવી સુશોભોનની લાઇટિંગમાં પ્રોગ્રામેબલ મલ્ટી-કલર લાઇટિંગ માટે 650 ઉર્જા કાર્યદક્ષ એલઇડી અને સ્પોટલાઇટ ફિટિંગ્સ રાખવામાં આવ્યા છે જેમાં સંગીત સાથે લાઇટિંગનો એક શો પણ સામેલ છે. અદભુત એન્જિનિયરિંગનું દૃષ્ટાંત ગણાતા આ પુલને લાઇટ્સની મદદથી વધુ હેરિટેજ દેખાવ મળશે. નવા ઇન્ટરએક્ટિવ શોના કારણે અહીં પ્રવાસીઓ અને સ્થાનિક મુલાકાતોની સંખ્યા વધશે તેવી પણ આશા છે. રવિન્દ્ર સેતુનું નિર્માણ 1943માં કરવામાં આવ્યું હતું. ગત વર્ષે રવિન્દ્ર સેતુની 75મી વર્ષગાંઠ ઉજવવામાં આવી હતી. આનેએન્જિનિયરિંગ ક્ષેત્રનું એક અદભુત નિર્માણ માનવામાં આવે છે જેમાં કોઇ જ નટ કે બોલ્ટ્સનો ઉપયોગ કરવામાં આવ્યો નથી પરંતુ આખું માખળું રિવેટકામ કરીને ઉભું કરાયું છે. આ પુલમાં 26,500 ટન લોખંડનો ઉપયોગ કરાયો છે જેમાંથી 23,000 ટન હાઇ-ટેન્સિલ એલોય લોખંડ છે.
પ્રધાનમંત્રીએ બોહાગ બિહુના અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બોહાગ બિહુના અવસર પર સૌને શુભેચ્છા પાઠવી છે. તેમણે કહ્યું કે આ વિશેષ તહેવાર જીવંત આસામી સંસ્કૃતિને દર્શાવે છે. શ્રી મોદીએ એવી પણ શુભેચ્છા પાઠવી કે આ બિહુ દરેકના જીવનમાં સુખ અને સારું સ્વાસ્થ્ય લઈને આવે. પ્રધાનમંત્રીએ ટ્વીટ કર્યું; "હેપ્પી બોહાગ બિહુ! આ ખાસ તહેવાર જીવંત આસામી સંસ્કૃતિનું પ્રદર્શન કરે છે. આ બિહુ દરેકના જીવનમાં સુખ અને સારું સ્વાસ્થ્ય લઈને આવે.
પ્રધાનમંત્રીએ બરાક ઓબામાને કોવિડ-19માંથી ઝડપથી સાજા થવા માટે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ભૂતપૂર્વ યુએસ પ્રમુખ, બરાક ઓબામાને કોવિડ-19માંથી ઝડપથી સાજા થવા માટે તેમની શુભેચ્છાઓ પાઠવી છે. ભૂતપૂર્વ યુએસ પ્રમુખ, બરાક ઓબામા દ્વારા ટ્વીટના જવાબમાં, પ્રધાનમંત્રીએ કહ્યું; "કોવિડ-19માંથી તમારી ઝડપી પુનઃપ્રાપ્તિ અને તમારા પરિવારના સારા સ્વાસ્થ્ય અને સુખાકારી માટે @
ભારતીય કોમ્પ્યુટર આપાતકાલિન પ્રતિક્રિયા દળની સાથે સાયબર સુરક્ષામાં સહયોગ માટે (1) સાયબર સુરક્ષા, મલેશિયા (2) સિંગાપુરની સાયબર સુરક્ષા એજન્સી (3) જાપાન કોમ્પ્યુટર આપાતકાલિન પ્રતિક્રિયા દળ સમન્વય કેન્દ્રની વચ્ચે સમજૂતિ કરાર પત્ર પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળને ભારતીય કોમ્પ્યુટર આપાતકાલિન પ્રતિક્રિયા દળ (સીઈઆરટી – ઈન)ની સાથે તેની સમકક્ષ મલેશિયા, સિંગાપુર અને જાપાનની એજન્સીઓની વચ્ચે એક સમજૂતિ કરાર પત્ર પર હસ્તાક્ષર અંગેની માહિતી આપવામાં આવી હતી. સાયબર સુરક્ષા અંગે ત્રણ સમજૂતિ કરાર પત્રો પર હસ્તાક્ષર કરવામાં આવ્યા છે જેની માહિતી આ પ્રકારથી છેઃ (1) ભારતની સીઈઆરટી – ઈન અને મલેશિયાની સાયબર સુરક્ષાની વચ્ચે, પ્રધાનમંત્રીની મલેશિયા યાત્રા દરમ્યાન મલેશિયાના કુઆલાલમ્પુરમાં 23 નવેમ્બર 2015ના રોજ સાયબર સુરક્ષાના ક્ષેત્રમાં સહયોગ અંગે સમજૂતિ કરાર પત્ર પર હસ્તાક્ષર કરવામાં આવ્યા હતા. (2) ભારતની સીઈઆરટી-ઈન અને સિંગાપુર કોમ્પ્યુટર આપાતકાલિન પ્રતિક્રિયા દળ (એસઆઈએનજી- સીઈઆરટી), સિંગાપુરની સાયબર સુરક્ષા એજન્સી (સીએસએ) વચ્ચે પ્રધાનમંત્રીની સિંગાપુર યાત્રા દરમ્યાન મલેશિયાના કુઆલાલ્મ્પુરમાં 24 નવેમ્બર 2015ના રોજ સાયબર સુરક્ષાના ક્ષેત્રમાં સહયોગ માટે સમજૂતિ કરાર પત્ર પર હસ્તાક્ષર કરવામાં આવ્યા. (3) ભારતની સીઈઆરટી – ઈન અને જાપાન કોમ્પ્યુટર આપાતકાલિન પ્રતિક્રિયા દળ સમન્વય કેન્દ્ર (જેપીસીઈઆરટી/ સીસી) વચ્ચે 7 ડિસેમ્બર 2015ના રોજ રાજકિય આદાન-પ્રધાનના માધ્યમથી સાયબર સુરક્ષાના ક્ષેત્રમાં સહયોગ અંગે હસ્તાક્ષર થયા અને બન્ને એજન્સીઓ વચ્ચે હસ્તાક્ષરવાળા સમજૂતિ કરાર પત્રના આદાન – પ્રદાનની પ્રક્રિયાને 22 ડિસેમ્બર 2015 સુધી પૂર્ણ કરી લેવામાં આવી હતી. સાયબર સુરક્ષાથી સંબંધિત સમજૂતિ કરાર પત્રોથી ભારત અને સંબંધિત દેશોની વચ્ચે સુરક્ષા સાથે સંકળાયેલી ઘટનાઓની રોકથામ અને સમાધાન, તેમની જાણકારી મેળવવી અને જ્ઞાન તથા અનુભવના આદાન – પ્રદાન હેતુ સહયોગને પ્રોત્સાહન મળશે.
પ્રધાનમંત્રીએ ફ્રાંસના રાષ્ટ્રપતિ ફ્રાંસ્વા ઓલાંદેને તેમના ભારત આગમન પર આવકાર્યા; તેમને ચંદીગઢ અને દિલ્હીમાં મળશે

પ્રધાનમંત્રી શ્રી નરેન્દ્ર મોદીએ ફ્રાંસના રાષ્ટ્રપતિ શ્રી ફ્રાંસ્વા ઓલાંદે ભારત પહોંચતાં તેમનું ઉષ્માભેર સ્વાગત કર્યું હતું. પ્રધાનમંત્રી રાષ્ટ્રપતિ ફ્રાંસ્વા ઓલાંદેને ચંદીગઢ અને દિલ્હીમાં મળશે. પ્રધાનમંત્રીએ ટ્વિટર દ્વારા જણાવ્યું હતું કે “ફ્રાંસના રાષ્ટ્રપતિ ફ્રાંસ્વા ઓલાંદેનું ઉષ્માસભર સ્વાગત છે. પ્રજાસત્તાક દિવસ માટે તેમને મુખ્ય અતિથિ તરીકે એમની ઉપસ્થિતિથી અમે સન્માન અને ખુશી અનુભવીએ છીએ. રાષ્ટ્રપતિ ફ્રાંસ્વા ઓલાંદે અને હું ચંદીગઢ તેમજ દિલ્હીમાં મળીશું. અમે અમારી પાછલી વાતચીત દરમિયાન કરેલી ચર્ચાને વધુ આગળ વધારીશું.”
પ્રધાનમંત્રીએ રમઝાનના પવિત્ર મહિનાની શરૂઆત પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રમઝાનના પવિત્ર મહિનાની શરૂઆત પર તેમની શુભેચ્છાઓ પાઠવી છે. એક ટ્વીટમાં પ્રધાનમંત્રીએ કહ્યું; “રમઝાનના પવિત્ર મહિનાની શરૂઆતની શુભકામનાઓ. આ પવિત્ર મહિનો લોકોને ગરીબોની સેવા કરવાની પ્રેરણા આપે. તે આપણા સમાજમાં શાંતિ, સંવાદિતા અને કરુણાની ભાવનાને પણ આગળ વધારશે."
પ્રધાનમંત્રી શ્રીએ અભિનેતા વિક્રમ ગોખલેના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અભિનેતા વિક્રમ ગોખલેના નિધન પર ઘેરા શોકની લાગણી વ્યક્ત કરી છે. શ્રી મોદીએ ટ્વીટ કર્યું: “વિક્રમ ગોખલેજી સર્જનાત્મક અને બહુમુખી પ્રતિભા ધરાવતા અભિનેતા હતા. તેમની લાંબી અભિનય કારકિર્દીમાં તેમને ઘણી રસપ્રદ ભૂમિકાઓ માટે યાદ કરવામાં આવશે. તેમના નિધનથી દુઃખી છું. તેમના પરિવાર, મિત્રો અને પ્રશંસકો પ્રત્યે સંવેદના. ઓમ શાંતિ.”
પ્રધાનમંત્રી કોવિડ-19ની સારવારમાં લાગેલા દેશભરમાં વિવિધ રાજ્ય અને જિલ્લા અધિકારીઓ સાથે સંવાદ કરશે

પ્રધાનમંત્રી શ્રી નરેન્દ્ર મોદી 18 મેના રોજ સવારે 11 વાગે રાજ્યો અને જિલ્લાઓના ફિલ્ડ અધિકારીઓ સાથે સંવાદ કરશે અને મહામારીના સંચાલનમાં તેમના અનુભવ વિશે જાણકારી મેળવવા અને અન્ય અધિકારીઓ સાથે વહેંચવા સંવાદ કરશે. આ જિલ્લાઓમાંથી ઘણા જિલ્લાઓમાં કોવિડ-19ના કેસોમાં મોટો વધારો થયો છે અને બહોળા પ્રમાણમાં ઇન્ફેક્શન જોવા મળે છે. વિવિધ રાજ્યો અને જિલ્લાઓમાં કોવિડ-19 સામેની લડાઈનું નેતૃત્વ ફિલ્ડ સ્તરના અધિકારીઓ કરી રહ્યાં છે. તેમાંથી ઘણા અધિકારીઓએ સારી પહેલો હાથ ધરી છે અને નવીન સમાધાનો પ્રસ્તુત કર્યા છે. આ પ્રકારની પહેલોને બિરદાવવાથી અસરકારક પ્રતિસાદ યોજના વિકસાવવામાં, લક્ષિત વ્યૂહરચનાનો અમલ કરવામાં અને જરૂરી નીતિગત હસ્તક્ષેપો કરવા માટે ટેકો મેળવવામાં મદદ મળશે. ઘણી અસરકારક પહેલો હાથ ધરવામાં આવી છે – જેમાં મહામારીને નિયંત્રણમાં રાખવા કન્ટેઇન્મેન્ટના કડક પગલાં સુનિશ્ચિત કરવાથી લઈને જીવલેણ બીજી લહેરનું સંચાલન કરવા માટે હેલ્થકેર સુવિધાઓ તૈયાર કરવી, હેલ્થકેર વર્કફોર્સ ઉપલબ્ધ કરાવવી અને લોજિસ્ટિક્સ માટે પુરવઠાની સતત સાંકળ ઊભી કરવા જેવી પહેલો સામેલ છે – આ જિલ્લાઓમાં સ્થિતિસંજોગોનું વ્યવસ્થાપન કરવાના તેમના સતત પ્રયાસોને પગલે સફળતા પણ મળી છે, જેને દેશભરમાં પુનરાવર્તન કરી શકાશે. આદરણીય પ્રધાનમંત્રી સાથે સંવાદમાં અધિકારીઓ કેટલીક શ્રેષ્ઠ પ્રેક્ટિસની જાણકારી આપશે તેમજ કોવિડ-19 સામે ચાલુ લડાઈમાં સફળતા મેળવવા માટે, ખાસ કરીને અર્ધશહેરી અને ગ્રામીણ વિસ્તારો માટે ઉપયોગી સૂચનો આપશે અને વિવિધ ભલામણો કરશે,. આવતીકાલની બેઠકમાં કર્ણાટક, બિહાર, અસમ, ચંદીગઢ, તમિલનાડુ, ઉત્તરાખંડ, મધ્યપ્રદેશ, ગોવા, હિમાચલપ્રદેશ, દિલ્હીમાંથી અધિકારીઓ સામેલ થશે.
પ્રધાનમંત્રીએ પુરૂષોની ડબલ્સ ટેનિસમાં સુવર્ણ પદક જીતવા બદલ રોહન બોપન્ના અને દિવિજ શરણને અભિનંદન પાઠવ્યા

ઇન્ડોનેશિયાના જકાર્તા-પાલેમ્બાંગ ખાતે ચાલી રહેલા 18માં એશિયાઈ રમતોત્સવ 2018માં પુરૂષોની ડબલ્સ ટેનિસમાં સુવર્ણ પદક જીવવા બદલ રોહન બોપન્ના અને દિવિજ શરણને પ્રધાનમંત્રી શ્રી નરેન્દ્ર મોદીએ અભિનંદન પાઠવ્યા હતા. પ્રધાનમંત્રીએ કહ્યું, “જ્યારે રોહન બોપન્ના અને દિવિજ શરણ રમે છે, ત્યારે અદભુત ટેનિસની અપેક્ષા હોય છે! પુરૂષોની ડબલ્સ ટેનિસમાં એમની રમત સુવર્ણ પદકને લાયક રહી. એ રમતવીરોને સ્વર્ણિમ સફળતા બદલ અભિનંદન.”